Oficialusis leidinys L 257 , 09/10/2003 p. 0039 - 0040



EEE jungtinio komiteto sprendimas Nr. 83/2003 2003 m. birželio 20 d. iš dalies keičiantis EEE susitarimo XV priedą (Valstybės pagalba) EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį, kadangi: (1) Susitarimo XV priedas buvo iš dalies pakeistas 2002 m. gruodžio 6 d. EEE jungtinio komiteto sprendimu Nr. 170/2002 [1]. (2) 2002 m. gruodžio 12 d. Komisijos reglamentas (EB) Nr. 2204/2002 dėl EB sutarties 87 ir 88 straipsnių taikymo valstybės pagalbai, teikiamai užimtumui [2], su pakeitimais, padarytais OL L 349, 2002 12 24, p. 126, turi būti įtrauktas į Susitarimą, NUSPRENDĖ: 1 straipsnis Susitarimo XV priede po 1f punkto (Komisijos reglamentas (EB) Nr. 70/2001) įterpiama: "Pagalba užimtumui 1g. 32002 R 2204: 2002 m. gruodžio 12 d. Komisijos reglamentas (EB) Nr. 2204/2002 dėl EB sutarties 87 ir 88 straipsnių taikymo valstybės pagalbai, teikiamai užimtumui (OL L 337, 2002 12 13, p. 3), su pakeitimais, padarytais OL L 349, 2002 12 24, p. 126. Reglamento nuostatos taikant šį Susitarimą adaptuojamos taip: a) žodžiai "EB sutarties 87 ir 88 straipsniai" pakeičiami žodžiais "EEE susitarimo 61 ir 62 straipsniai"; b) žodžiai "Sutarties 87 straipsnio 1 dalis" pakeičiami žodžiais "EEE susitarimo 61 straipsnio 1 dalis"; c) žodžiai "Sutarties 87 straipsnio 2 dalies b punktas" pakeičiami žodžiais "EEE susitarimo 61 straipsnio 2 dalies b punktas"; d) žodžiai "Sutarties 87 straipsnio 3 dalis" pakeičiami žodžiais "EEE susitarimo 61 straipsnio 3 dalis"; e) žodžiai "Sutarties 88 straipsnio 3 dalis" pakeičiami žodžiais "Priežiūros ir teisminio susitarimo 3 protokolo 1 straipsnio 3 dalis"; f) žodžiai "Sutarties 87 straipsnio 3 dalies a punktas" pakeičiami žodžiais "EEE susitarimo 61 straipsnio 3 dalies a punktas"; g) žodžiai "Sutarties 87 straipsnio 3 dalies c punktas" pakeičiami žodžiais "EEE susitarimo 61 straipsnio 3 dalies c punktas"; h) žodžiai "valstybė narė" pakeičiami žodžiais "EB valstybė narė arba ELPA valstybė"; Žodžiai "valstybės narės" pakeičiami žodžiais "EB valstybės narės arba ELPA valstybės"; i) žodis "Komisija" pakeičiamas žodžiais "kompetentinga priežiūros institucija, kaip apibrėžta EEE susitarimo 62 straipsnyje"; j) 1 straipsnio 2 dalies pirma pastraipa pakeičiama taip: "Šis reglamentas taikomas pagalbai, teikiamai visiems sektoriams, kuriems taikomi EEE susitarimo 61-64 straipsniai, įskaitant veiklą, susijusią su gaminių, kurie yra išvardyti šio priedo priedėlyje ir kurie priklauso šio Susitarimo taikymo sričiai, gamyba, perdirbimu arba prekyba jais"; k) 3 ir 11 straipsniuose žodžiai "suderinama su bendrąja rinka" pakeičiami žodžiais "suderinama su EEE susitarimo veikimu"; l) I priede nurodyta informacija turėtų būti teikiama adresu registry@eftasurv.int; m) II priede nurodyta informacija turėtų būti teikiama adresu registry@eftasurv.int." 2 straipsnis Reglamento (EB) Nr. 2204/2002 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas. 3 straipsnis Šis sprendimas įsigalioja 2003 m. birželio 21 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį [3]. 4 straipsnis Šis sprendimas skelbiamas Europos Sąjungos oficialiojo leidinio EEE dalyje ir EEE priede. Priimta Briuselyje, 2003 m. birželio 20 d. EEE jungtinio komiteto vardu Pirmininkas P. Westerlund [1] OL L 38, 2003 2 13, p. 34. [2] OL L 337, 2002 12 13, p. 3. [3] Konstituciniai reikalavimai nenurodyti. --------------------------------------------------